Source: https://www.slov-lex.sk/pravne-predpisy/SK/ZZ/1999/106/vyhlasene_znenie.html
Timestamp: 2020-05-27 05:08:06+00:00
Document Index: 14668927

Matched Legal Cases: ['§ 5', '§ 9', '§ 3', '§ 13', '§ 2', '§ 5', '§ 6', '§ 9', '§ 10']

106/1999 Z.z. - Zákon o hospodárskom a sociálnom pa... - SLOV-LEX
106/1999 Z.z./
Zástupcami zamestnávateľov na účely tohto zákona sú reprezentatívne združenia zamestnávateľov.1) Reprezentatívnym združením zamestnávateľov je združenie zamestnávateľov, ktoré zároveň
združuje zamestnávateľov z väčšiny odvetví hospodárstva,
združuje zamestnávateľov, ktorí spolu zamestnávajú najmenej desať percent zamestnancov z celkového počtu zamestnancov v hospodárstve a
má územnú pôsobnosť najmenej v piatich krajoch.
Zástupcami zamestnancov na účely tohto zákona sú reprezentatívne združenia odborových zväzov.1) Reprezentatívnym združením odborových zväzov je odborové združenie, ktoré zároveň
združuje zamestnancov z väčšiny odvetví hospodárstva,
vykazuje najmenej desaťpercentnú organizovanosť členov vo vzťahu k celkovému počtu zamestnancov v Slovenskej republike a
Zástupcovia zamestnávateľov a zástupcovia zamestnancov preukazujú reprezentatívnosť podľa odsekov 2 a 3 na žiadosť sociálneho partnera, ktorý vyslovil pochybnosť o ich reprezentatívnosti; o takto preukázanej reprezentatívnosti môže sociálny partner vysloviť pochybnosť až po uplynutí 12 mesiacov.
Spor o určenie reprezentatívnosti podľa odsekov 2 a 3 rieši nezávislý rozhodca, na ktorom sa sociálni partneri dohodnú. Ak sa sociálni partneri nedohodnú na nezávislom rozhodcovi, určí ho Ministerstvo práce, sociálnych vecí a rodiny Slovenskej republiky zo zoznamu rozhodcov, ktorý vedie podľa osobitného predpisu.2)
Rada hospodárskej a sociálnej dohody Slovenskej republiky (ďalej len „rada“) je dohodovací orgán hospodárskeho partnerstva a sociálneho partnerstva na celoštátnej úrovni; jej cieľom je dosiahnuť dohodu v oblastiach ustanovených týmto zákonom.
dohoduje stanoviská a odporúčania v oblasti
hospodárskeho rozvoja a sociálneho rozvoja,
štátneho rozpočtu,
dohoduje stanoviská k návrhom všeobecne záväzných právnych predpisov, ktoré sa týkajú dôležitých záujmov zamestnancov a zamestnávateľov, najmä hospodárskych, sociálnych, pracovných a mzdových podmienok,
schvaľuje rokovací poriadok Rady hospodárskej a sociálnej dohody Slovenskej republiky, jej orgánov (§ 5) a sekretariátu (§ 9 ods. 2) (ďalej len „rokovací poriadok“),
zriaďuje svoje poradné orgány zložené z odborníkov, ktorí pôsobia v oblasti, pre ktorú sú zriadené; sociálni partneri majú v nich pomerné zastúpenie.
Predkladateľ je povinný predložiť materiály na rokovanie rady v lehote určenej rokovacím poriadkom. Predkladateľom je zástupca štátu, zástupca zamestnávateľov alebo zástupca zamestnancov.
Plenárne zasadnutie prerokúva zásadné otázky týkajúce sa oblastí uvedených v § 3 ods. 2 písm. a) a b).
Plenárne zasadnutie riadi predseda predsedníctva alebo ním poverený podpredseda predsedníctva.
Na plenárne zasadnutie si môžu členovia rady k jednotlivým bodom programu prizvať odborníkov; udelí sa im slovo, ak oň člen plenárneho zasadnutia požiada.
Plenárne zasadnutie je schopné rokovať, ak sa na jeho zasadnutí zúčastnia najmenej štyria členovia rady zastupujúci štát, najmenej štyria členovia rady zastupujúci zamestnávateľov a najmenej štyria členovia rady zastupujúci zamestnancov.
Závermi rokovania plenárneho zasadnutia sú dohody, stanoviská a odporúčania, ktoré sú súčasťou materiálu predkladaného na rokovanie orgánu, ktorý materiál ďalej prerokúva alebo o ňom rozhoduje. Pri návrhoch zákonov sú dohody, stanoviská a odporúčania plenárneho zasadnutia súčasťou všeobecnej časti dôvodovej správy vládneho návrhu zákona predkladaného Národnej rade Slovenskej republiky.
Ak niektorý zo sociálnych partnerov nesúhlasí s prerokúvaným materiálom alebo s navrhnutými závermi k nemu, plenárne zasadnutie prerokuje taký materiál znova. Plenárne zasadnutie môže o jednom materiáli rokovať najviac dvakrát.
Predsedníctvo tvorí
podpredseda vymenovaný reprezentatívnym združením zamestnávateľov,
podpredseda vymenovaný reprezentatívnym združením odborových zväzov,
Predsedom je vládou vymenovaný člen vlády, spravidla podpredseda vlády, ktorý
informuje vládu o záveroch plenárneho zasadnutia a o záveroch predsedníctva.
Generálnym sekretárom je vládou vymenovaný člen vlády.
zásadné otázky spojené s prípravou plenárneho zasadnutia a otázky vyplývajúce zo záverov plenárneho zasadnutia,
otázky, na ktoré ho plenárne zasadnutie splnomocnilo.
Predsedníctvo rozhoduje o zvolaní mimoriadneho plenárneho zasadnutia, ak o to požiada aspoň jeden zo sociálnych partnerov.
Činnosť rady a jej orgánov vecne a organizačne zabezpečuje sekretariát. Na čele sekretariátu je tajomník sekretariátu, ktorého vymenúva a odvoláva rada.
Organizačné začlenenie sekretariátu určí rokovací poriadok.
Činnosť rady finančne zabezpečuje štát.
Výdavky na činnosť sekretariátu sa uhrádzajú z rozpočtu Úradu vlády Slovenskej republiky.
§ 13 ods. 3 zákona č. 2/1991 Zb. o kolektívnom vyjednávaní.
§ 2 Zástupcovia štátu, zástupcovia zamestnávateľov a zástupcovia zamestnancov
§ 5 Orgány rady
§ 6 Plenárne zasadnutie
§ 9 Sekretariát
§ 10 Finančné zabezpečenie rady
Číslo: 106/1999 Z. z.
Názov: Zákon o hospodárskom a sociálnom partnerstve (zákon o tripartite)
2. 15.06.1999 - 30.11.2004